ΜΙΑ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
Το σύμπαν
έχει δώσει στον πλανήτη μας
τα απαραίτητα στοιχεία για να εμφανιστεί ζωή
και να ανθίσει.
Η ενέργεια που κυλάει μέσα μας.
Οι καθημερινοί μας ρυθμοί.
Τα στοιχεία απ' τα οποία είμαστε φτιαγμένοι.
Αλλά πίσω από όλα αυτά τα θαύματα
βρίσκεται μια μυστηριώδης δύναμη…
που τα κάνει όλα αυτά δυνατά.
Η βαρύτητα.
Κρατά τα πάντα στη θέση τους.
Δημιουργεί κάθε αστέρα…
και δίνει μορφή σε κάθε πλανήτη.
Και καθοδηγεί κάθε ζωή.
Είναι η απόλυτη δύναμη έλξης.
Τόσο βαθιά, που θα ενώσει δύο νεαρές ψυχές…
στην αναζήτησή τους για το ιδανικό ταίρι.
ΔΥΝΑΜΗ ΕΛΞΗΣ
Στον Νότιο Ωκεανό, πάνω από 2.000 χιλιόμετρα από την Ανταρκτική…
ΝΟΤΙΑ ΓΕΩΡΓΙΑ
βρίσκεται το ανεμοδαρμένο νησί της Νότιας Γεωργίας.
Μια αποικία
μισού εκατομμυρίου βασιλικών πιγκουίνων.
Και είναι μεγάλη μέρα για δύο από αυτούς.
Νέοι γονείς.
Για πάνω από 50 μέρες…
κρατούν εκ περιτροπής το πολύτιμο φορτίο τους ασφαλές…
και ζεστό.
Και σήμερα ήρθε η ώρα να υποδεχτούν στον κόσμο τον γιο τους.
Μικρέ Ρόκι…
να ο μεγάλος κόσμος.
Και στην άλλη πλευρά του νησιού,
ένας άλλος νεοσσός σκάει μύτη.
Ένα κορίτσι.
Η Παλόμα.
Ο Ρόκι και η Παλόμα δεν το ξέρουν, αλλά φτιάχτηκαν ο ένας για τον άλλον.
Μια δύναμη έλξης πέρα από τον έλεγχό τους
θα τους ενώσει.
Αυτή η δύναμη όχι μόνο κρατάει τον Ρόκι και την Παλόμα γερά στο έδαφος…
αλλά κρατάει και την ατμόσφαιρά μας στον πλανήτη.
Κρατάει τη Γη σε τροχιά γύρω από τον Ήλιο.
Ο Ήλιος περιστρέφεται γύρω από το κέντρο του γαλαξία μας,
κι οι γαλαξίες χορεύουν και περιστρέφονται ο ένας γύρω από τον άλλον
στη μεγαλύτερη κλίμακα.
Η βαρύτητα συγκρατεί όλα τα κομμάτια του σύμπαντος ενωμένα,
συνδέει τα πάντα.
Από τον πιο μακρινό αστέρα…
μέχρι τον μικρότερο πιγκουίνο.
Ο Ρόκι και η Παλόμα όμως δεν σκέφτονται τη θέση τους στο σύμπαν…
μόνο το επόμενο γεύμα τους.
Χρειάζονται όλες οι προσπάθειες των αφοσιωμένων γονιών…
για να ικανοποιηθεί η ακόρεστη όρεξή τους.
Είναι μια άχαρη…
και αδιάκοπη αποστολή.
Κάνουν ό,τι μπορούν για να παχύνουν τους νεοσσούς εγκαίρως για τον χειμώνα.
Γιατί ενώ ο Ρόκι και η Παλόμα μεγαλώνουν…
οι μέρες μικραίνουν.
Το φαγητό λιγοστεύει.
Οι γονείς τους πρέπει να φύγουν από το νησί…
και να ταξιδέψουν εκατοντάδες χιλιόμετρα στη θάλασσα
για να κυνηγήσουν τροφή,
αφήνοντας τους πολύτιμους νεοσσούς τους να φροντίσουν τους εαυτούς τους για μήνες.
Οι κραυγές της Παλόμα μένουν χωρίς απάντηση…
καθώς φτάνει η πρώτη και πιο μοναχική νύχτα.
Η πιο σκοτεινή στιγμή στη ζωή ενός νεοσσού πιγκουίνου.
Δεν συγκρίνεται όμως με τις πιο σκοτεινές στιγμές του σύμπαντος.
Διότι πολύ πριν υπάρξει Γη,
Ήλιος
ή αστέρες…
δεν υπήρχε καθόλου φως.
13,5 ΔΙΣΕΚΑΤΟΜΜΥΡΙΑ ΧΡΟΝΙΑ ΠΡΙΝ
Το σύμπαν ήταν ένας σκοτεινός, πυκνός ιστός αερίου.
Αλλά εδώ, η βαρύτητα άρχισε να κάνει τα μαγικά της.
Από αυτήν τη βαρύτητα προέκυψαν τα πάντα.
Τμήματα του ιστού ενώθηκαν
σε μάζες ύλης…
που ολοένα και μεγάλωναν.
Μέχρι που μεγάλωσαν τόσο που συμπτύχθηκαν…
και έγιναν ζωή…
οι πρώτοι αστέρες.
Η βαρύτητα συνέχισε να δουλεύει,
σμιλεύοντας τον αρχέγονο ιστό σε όλο και περισσότερους αστέρες…
που τραβούσαν ο ένας τον άλλον
και τους έκαναν απέραντους γαλαξίες.
Από το τίποτα,
η βαρύτητα διαμόρφωσε ένα τεράστιο σύμπαν με πιθανότητες…
που ακόμη διαστίζουν τον νυχτερινό μας ουρανό.
Το φως των μακρινών αστέρων όμως δεν θα ζεστάνει τους νεοσσούς πιγκουίνους.
Αφού οι γονείς είναι στη θάλασσα,
ο Ρόκι και η Παλόμα χάνουν βάρος
και γίνονται όλο και πιο ευάλωτοι.
Το μόνο καταφύγιο των νεοσσών από το κρύο
είναι τα χνουδωτά φτερά τους
κι οι άλλοι νεοσσοί.
Η επιβίωσή τους εξαρτάται από έναν ακριβή, κομψό χορό ανάμεσα σε έναν αστέρα
και έναν πλανήτη,
και τη χορογραφία έφτιαξε η βαρύτητα πριν από τεσσεράμισι δισεκατομμύρια χρόνια.
Από τη σκόνη και το αέριο που απέμειναν από τον σχηματισμό του Ήλιου…
η βαρύτητα ένωσε κομμάτια από συντρίμμια.
Και με τον καιρό διαμόρφωνε έναν πλανήτη.
Ήταν αγνώριστος, όχι το σπίτι που ξέρουμε τώρα…
αλλά είχε όλες τις δυνατότητες για ζωή.
Λουσμένος στη λάμψη του νεογέννητου Ήλιου.
Ο ίδιος Ήλιος, δισεκατομμύρια χρόνια αργότερα, ανατέλλει τώρα.
Δίνοντας σήμα στους γονείς του Ρόκι και της Παλόμα
πως είναι ώρα να επιστρέψουν στη Νότια Γεωργία…
με τις κοιλιές τους γεμάτες ψάρια.
Καθώς ο ήλιος ζεσταίνει τις παραλίες,
το νησί μεταμορφώνεται ξανά σε καταφύγιο.
Το να φτάσουν όμως στην ακτή ήταν το εύκολο.
Οι γονείς του Ρόκι πρέπει να βρουν το μωρό τους
ανάμεσα σε χιλιάδες άλλα.
Πιο πάνω στην ακτή, οι γονείς της Παλόμα ακολουθούν το ξεχωριστό κάλεσμά της
και τη βρίσκουν γρήγορα στο πλήθος.
Επιτέλους, και οι γονείς του Ρόκι ακούν
την ξεκάθαρη κραυγή
του μικρού τους.
Η φωνή του έχει μοναδική υπογραφή που μόνο οι γονείς μπορούν να αναγνωρίσουν.
Οικογενειακή επανασύνδεση.
Και δύο κοιλιές μωρών
είναι γεμάτες επιτέλους.
Από τους πρώτους αστέρες μέχρι τη γέννηση του γαλαξία μας,
Ήλιου και πλανήτη,
η βαρύτητα καθόρισε τη βάση για τη ζωή.
Για να γίνει όμως η Γη το σπίτι που ξέρουμε,
η βαρύτητα χρειάστηκε να μας στείλει ένα χάος.
Για να οργιάσει η εξέλιξη.
Έχουν περάσει αρκετοί μήνες.
Ο Ρόκι είναι πια διπλάσιος…
και έτοιμος για αγάπη.
Αλλά δεν θα είναι πραγματικά κατάλληλος εργένης…
μέχρι να είναι σε καλή φόρμα και να ομορφύνει.
Πρώτα, ένα νέο ντύσιμο.
Ανταλλάσσει τα παιδικά, χνουδωτά φτερά του
με ένα γυαλιστερό, αδιάβροχο τρίχωμα.
Είναι έτοιμος για το πρώτο του μπάνιο.
Στην άλλη άκρη της παραλίας,
κι η Παλόμα είναι έτοιμη να ξεκινήσει.
Αφού μια ζωή γνώριζαν μόνο την ξηρά,
είναι μια τρομακτική στιγμή και για τους δύο.
Ο Ρόκι πιστεύει ότι κολυμπάει…
αλλά η Παλόμα όντως κολυμπάει.
Ο Ρόκι καταλαβαίνει ότι πρέπει να μπει στο νερό.
Αυτά τα νεαρά πουλιά θα λείψουν για τα επόμενα δύο χρόνια…
σε ξεχωριστά ταξίδια.
Τους περιμένουν μεγάλα πλούτη στον ωκεανό…
χάρη στη βαρύτητα…
και τον πλησιέστερο γείτονά μας.
4,4 ΔΙΣΕΚΑΤΟΜΜΥΡΙΑ ΧΡΟΝΙΑ ΠΡΙΝ
Λίγο μετά τον σχηματισμό του, ο πλανήτης μας…
συγκρούστηκε με έναν άλλον νέο κόσμο.
Κι από τα συντρίμμια σε τροχιά…
η βαρύτητα σχημάτισε τον συνταξιδιώτη της Γης…
τη Σελήνη.
Από την πρόσκρουση, η Γη γύρισε λίγο στο πλάι…
κι αυτό της προκάλεσε αναταραχή.
Κλυδωνιζόταν και περιστρεφόταν με μανία.
Μετά από δισεκατομμύρια χρόνια όμως,
η βαρυτική έλξη της Σελήνης δάμασε τη Γη.
Η Σελήνη απομακρύνθηκε.
Η περιστροφή της Γης επιβραδύνθηκε…
και αυτό άλλαξε την ιστορία της.
Γιατί η πιο αργή περιστροφή σήμαινε μεγαλύτερες μέρες,
συνεπώς το συνεχές ηλιακό φως εισχωρούσε στους ωκεανούς περισσότερες ώρες…
και δημιούργησε τις συνθήκες για την εδραίωση της πρώτης μορφής ζωής.
Το πρώτο βήμα σε έναν υποβρύχιο λαβύρινθο ζωής
που ολοένα και μεγάλωνε.
Τελικά, γέμισε τους ωκεανούς με απίστευτα θαύματα.
Θαύματα που σήμερα προσφέρουν ένα πλούσιο οικοσύστημα
για δύο πολύ πεινασμένους πιγκουίνους…
εκατοντάδες χιλιόμετρα μακριά ο ένας απ' τον άλλον στον ανοιχτό ωκεανό.
Η Παλόμα έφτασε στο πολικό μέτωπο…
όπου ο Νότιος Ωκεανός συναντά τα θερμότερα ύδατα του Ατλαντικού,
του Ειρηνικού και του Ινδικού Ωκεανού.
Εδώ, αναδύονται θρεπτικά συστατικά
και τρέφουν χιλιάδες είδη.
Συμπεριλαμβάνονται και οι μυκτοφίδες, αγαπημένες του βασιλικού πιγκουίνου.
Ζουν σε μεγάλο βάθος.
Μα αυτό δεν είναι πρόβλημα για την Παλόμα.
Μπορεί να κυνηγήσει 300 μέτρα κάτω από την επιφάνεια.
Οι πιγκουίνοι είναι προσαρμοσμένοι στο να βουτούν και να κυνηγούν σε μεγάλο βάθος.
Μα για να καταλάβετε πώς προέκυψαν αυτές οι αξιοσημείωτες προσαρμογές…
πρέπει να ξέρετε τι έκανε η βαρύτητα πριν από 66 εκατομμύρια χρόνια.
Στο παγωμένο απώτερο ηλιακό σύστημα,
εκατομμύρια κομμάτια πάγου και βράχων περιστρέφονται γύρω από τον Ήλιο.
Τις πιο πολλές φορές οι αστεροειδείς δεν είναι πρόβλημα.
Αλλά μερικές φορές είναι.
Στην εξωτερική περιοχή της κύριας ζώνης των αστεροειδών,
ένας συγκεκριμένος βράχος διαμέτρου δέκα χιλιομέτρων
ζεστάθηκε από τον Ήλιο για χιλιετίες.
Και σιγά σιγά,
η θέρμανση άρχισε να θέτει τον αστεροειδή, ονόματι Τσιξουλούμπ, εκτός τροχιάς.
Μέχρι που ανέλαβε η βαρύτητα,
τραβώντας τον προς τον Ήλιο…
στέλνοντάς τον σε πορεία σύγκρουσης με τη Γη.
Με 72.000 χιλιόμετρα την ώρα.
Η πρόσκρουση πυροδότησε ένα υπέρθερμο κύμα πλάσματος…
προκαλώντας πυρκαγιές και καταστροφή σε όλο τον πλανήτη…
μπλοκάροντας τον Ήλιο.
Τα τρία τέταρτα των ειδών της Γης εξαλείφθηκαν.
Ήταν κάτι άσχημο για τους δεινόσαυρους.
Μα καλό για τον βασιλικό πιγκουίνο.
Μικρότερα και ελαφρύτερα,
τα πουλιά κατάφεραν να επιβιώσουν.
Ανέβηκαν στον ουρανό και διαφοροποιήθηκαν.
Αφού έλειπαν οι μεγάλοι θηρευτές…
οι ωκεανοί γέμισαν με ψάρια.
Οι πρόγονοι του πιγκουίνου έγιναν εξπέρ στην κατάδυση.
Καταδύονταν όλο και πιο βαθιά
κι έμεναν κάτω απ' το νερό πιο πολύ,
μέχρι που εντέλει έχασαν την ικανότητα να πετούν.
Από εκεί που πετούσαν στον ουρανό…
διέσχιζαν πια τους ωκεανούς.
Πολύτιμες προσαρμογές που ο Ρόκι και η Παλόμα αξιοποιούν σωστά.
Σε καλύτερη φόρμα και πιο δυνατοί,
είναι τώρα έτοιμοι να επιστρέψουν στις ακτές τους,
για αναζήτηση συντρόφου.
Αλλά η επιστροφή τους διακόπτεται…
από τις όρκες.
Η μόνη φάλαινα που τρώει πιγκουίνους.
Η Παλόμα αναπτύσσει μεγάλη ταχύτητα.
Θα είναι κούρσα θανάτου.
Οι όρκες είναι γρήγορες.
Μα οι βασιλικοί πιγκουίνοι είναι φτιαγμένοι για ταχύτητα.
Η Παλόμα είναι πολύ γρήγορη για τη διώκτριά της.
Αλλά ο Ρόκι κρύφτηκε στα δάση από φύκια κοντά στην ακτή.
Και η πεινασμένη όρκα δεν πάει πουθενά.
Ο Ρόκι βλέπει ένα άνοιγμα.
Και βγαίνει γρήγορα στην ακτή.
Τώρα ξέρει σίγουρα να κολυμπάει.
Δύο χρόνια να περιφέρεσαι στη θάλασσα.
Όλα για να μπεις στη μεγάλη κλήρωση.
Την αναζήτηση της αγάπης.
Η βαρύτητα διαμόρφωσε τον Ήλιο, τη Γη και τη Σελήνη.
Δημιούργησε ένα σταθερό σπίτι για τη ζωή στον πλανήτη μας
και οδήγησε την εξέλιξη προς νέες κατευθύνσεις.
Αλλά η μπαλάντα του Ρόκι και της Παλόμα χρειάζεται άλλο ένα μέρος…
από τη βαρύτητα
στη φλογερή καρδιά του Ήλιου.
Το φως.
Ο αστέρας μας λάμπει μόνο επειδή
στο κέντρο του γίνεται μια έντονη μάχη.
Η βαρύτητα τραβά προς τα μέσα…
ενώ η μεγάλη πίεση απωθεί.
Αυτός ο βαρυτικός πόλεμος…
προκαλεί σύγκρουση και σύντηξη ατόμων.
Απελευθερώνοντας μικρές ποσότητες ενέργειας
με τη μορφή φωτονίων.
Που όχι μόνο πλημμυρίζουν τη Γη με ζωτική ενέργεια…
αλλά τη λούζουν και με φως.
Φως που περιέχει τα δικά του κρυμμένα θαύματα.
Διότι μέσα σε κάθε ηλιαχτίδα
υπάρχει ένα ουράνιο τόξο.
Κάθε φωτόνιο έχει ένα μοναδικό μήκος κύματος
και αλληλεπιδρά με το υλικό του κόσμου μας
με διαφορετικό τρόπο.
Κάποια μήκη κύματος απορροφώνται.
Άλλα αντανακλώνται.
Το πώς τα φωτεινά κύματα χτυπάνε τα μάτια μας καθορίζει τι χρώματα βλέπουμε.
Κι η ικανότητα να αντιλαμβανόμαστε το χρώμα
παίζει βασικό ρόλο στο παιχνίδι γνωριμίας των πιγκουίνων.
Ο Ρόκι τρώει πλουσιοπάροχα στη θάλασσα χρόνια. Είναι σε καλή φόρμα και δυνατός.
Χαρακτηριστικά που χρειάζεται για να προσελκύσει ταίρι.
Χρωστικές ουσίες που συνέθεσε ο ίδιος
έβαψαν τα φτερά του έντονο κίτρινο,
ιδανικό για να επιδείξει το στιλ του
και να προσελκύσει το βλέμμα ενός πουλιού σε αυτό το πλήθος…
που έχει μάτια μόνο για εκείνον.
Της Παλόμα.
Το αστρικό φως αντανακλά στον αμφιβληστροειδή
στο πίσω μέρος του ματιού της Παλόμα.
Εδώ, εκατομμύρια κωνία κύτταρα αποκωδικοποιούν κάθε μήκος κύματος…
και επιτρέπουν στην Παλόμα να διακρίνει το ένα χρώμα από το άλλο.
Εν ριπή οφθαλμού,
αυτά τα πιτσουνάκια δεν βλέπουν μόνο τον κόσμο τους,
μα και τον καταλαβαίνουν
και βρίσκουν την αδελφή ψυχή τους.
Το φλερτ μετατρέπεται έπειτα σε μια προσεκτική χορογραφία.
Το καθένα επιδεικνύει τα εκθαμβωτικά, κίτρινα φτερά του…
για να τα θαυμάσει το άλλο.
Κι άλλοι μνηστήρες δοκιμάζουν την τύχη τους, αλλά μάταια.
Γιατί τα κίτρινα φτερά του Ρόκι…
δεν είναι το μόνο ατού του.
Κουνώντας το κεφάλι…
κωδικοποιεί ένα μυστικό μήνυμα…
σε υπεριώδες φως.
Το ράμφος του πιάνει τον Ήλιο
κι αντανακλά τις ακτίνες του.
Και χάρη σε ένα επιπλέον κωνίο κύτταρο…
τα μάτια του Ρόκι και της Παλόμα βλέπουν χρώματα πέρα από τα δικά μας.
Αυτά τα υπεριώδη σήματα κερδίζουν την Παλόμα.
Ταιριάζουν απόλυτα.
Το να μεγαλώνεις νεοσσό πιγκουίνο είναι εξουθενωτικό
και πρέπει και οι δύο γονείς να είναι σε τέλεια φόρμα.
Εντυπωσιακά κίτρινα φτερά και ένα φανταχτερό ράμφος
είναι απόδειξη δύναμης και ικανότητας,
βασικά χαρακτηριστικά για την ανατροφή των παιδιών.
Από τα χιλιάδες άλλα πουλιά,
ο Ρόκι και η Παλόμα…
βρήκαν ο ένας τον άλλον.
Από τους πρώτους κυματισμούς στον κοσμικό ιστό…
μέχρι τη γέννηση του Ήλιου μας…
του πλανήτη μας
και της Σελήνης.
Από τις συγκρούσεις που έγραψαν την ιστορία της Γης…
μέχρι τη δύναμη που τροφοδοτεί τον Ήλιο, δίνοντας χρώμα στον κόσμο μας,
η βαρύτητα έβαλε το χέρι της σε όλα.
Οδήγησε τους δύο αυτούς πιγκουίνους στην ξεχωριστή τους στιγμή…
σε αυτό το ξεχωριστό νησί.
Εκεί που δεν αργεί να παραδοθεί κάτι πολύ ξεχωριστό στη Γη.
Ο Ρόκι και η Παλόμα θα γίνουν γονείς.
Φέρνουν μια νέα ζωή,
ίσως και έναν νέο έρωτα…
και η βαρύτητα, όπως πάντα, έχει τον πρώτο λόγο.
Σε όλη τη γη,
η ζωή είναι εκθαμβωτική με την ποικιλία της.
Χρειάστηκαν 13,8 δισεκατομμύρια χρόνια
για να φτάσουμε σε αυτήν την πολύτιμη στιγμή
στον χώρο και τον χρόνο.
Κάθε ζώο φτιαγμένο από αστέρες…
συγχρονισμένο με τον πλανήτη,
και διατηρείται από δώρα του σύμπαντος
που έφτασαν εδώ εντελώς τυχαία.
Όλα κρατιούνται στη θέση τους από την απόλυτη,
την αρχική δύναμη έλξης.
Η ιστορία του σύμπαντός μας
είναι η ιστορία της εμφάνισης της ζωής στον πλανήτη αυτόν…
που αποκαλούμε σπίτι.
Μια ιστορία που γράφεται ακόμα.
Υποτιτλισμός: Μάρθα Σιαμέτη